Diari Oficial de la Generalitat Valenciana


Sumari del DOGV 6205, del 12-02-2010 (2010/1519)

RESOLUCIÓ de 9 de febrer de 2010, del conseller d'Educació, sobre delegació de competències
-------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1519


Data del document
:   09-02-2010

Organisme emissor
:   Conselleria d'Educació

Tipus de document
:   Resolució

Descriptors 

:   * Conselleria Educació
    * delegació de poders
    * competència administrativa

RESOLUCIÓ de 9 de febrer de 2010, del conseller d'Educació, sobre delegació de competències [2010/1519]  
L'article 47.2 del Reial Decret 33/1986, de 10 de gener, pel que s'aprova el Reglament de Règim Disciplinari dels Funcionaris de l'administració de l'Estat establix que per a la imposició de les sancions dels apartats b) i c) de l'article 44 de l'esmentat Reglament seran competents els ministres i secretaris d'Estat del departament en què estiga destinat el funcionari, o els subsecretaris per delegació d'aquests.  
En conseqüència, i de conformitat amb el que disposen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'article 68 de la Llei de la Generalitat 5/1983, de 30 de desembre, del Consell, resolc:  
Primer  
Delegar en el subsecretari de la Conselleria competent en matèria d'Educació la competència per a imposar als funcionaris docents que presten servei en centres educatius sostinguts amb fons públics dependents de la Conselleria competent en matèria d'Educació les sancions dels apartats b i c de l'article 14 del Reial Decret 33/1986, de 10 de gener, pel que s'aprova el Reglament de Règim Disciplinari dels Funcionaris de l'administració de l'Estat.   
Segon  
La delegació de competències que s'efectua a través d'esta resolució es considera sense perjuí del fet que, en qualsevol moment, el director general de Personal de la Conselleria d'Educació puga demanar el coneixement i la resolució de qualsevol expedient amb els requisits de l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Tercer  
La present resolució de delegació de competències produirà efectes a partir de l'endemà de ser publicada en el Diari Oficial de la Comunitat Valenciana.  
Contra esta resolució, que esgota la via administrativa, els interessats podran interposar un recurs contenciós administratiu en el termini de dos mesos, a comptar de l'endemà de ser publicada, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, un recurs de reposició davant d'este mateix òrgan, en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats en puguen proposar qualsevol altre que consideren procedent.  
València, 9 de febrer de 2010.- El conseller d'Educació: Alejandro Font de Mora Turón.